Зусім нядаўна прайшоў ініцыяваны фондам Усеўкраінскі урок дабрыні, паводле якога Happy Paw збіраецца рэгістраваць нацыяльнальны рэкорд. У адзін дзень адбылося больш за 10 000 урокаў у 1200 школах, нават па самых грубых ацэнках ахоп аўдыторыі атрымаўся больш за 200 тысяч дзяцей. Без зацікаўленых настаўнікаў гэта было б немагчыма. Чым жа іх удалося прыцягнуць, улічваючы, што такая дзейнасць яўна дадаткова не аплочваецца? Алег Мульскі адказвае: “Гэта згубны стэрэатып – думаць, што ў людзей няма жадання нешта рабіць. Так насамрэч адбываецца, калі яны не бачаць выніку. Вось тады іх другі раз падняць і праўда вельмі цяжка. Да нас жа толькі далучаюцца, а не адыходзяць. Ёсць настаўнікі, якія выпусцілі 11 клас, бяруць новы 5 і зноў пачынаюць з намі ўсю гэтую гісторыю. Бо бачаць, што дзяцей чапляе”.